
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2572 

26 Σεπτεμβρίου 2014 

Το παρόν ΦΕΚ επανεκτυπώθηκε λόγω παράλειψης 


ΑΠΟΦΑΣΕΙ Σ 

Αριθμ. 523/2014 

Πιστοποίηση της εταιρείας «ΔΙΑΧΕΙΡΙΣΤΗΣ ΕΘΝΙΚΟΥ 
ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ (ΔΕΣΦΑ) Α.Ε.» ως 
Ανεξάρτητου Διαχειριστή Μεταφοράς Φυσικού Αε¬ 
ρίου. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση 25 ης Σεπτεμβρίου 2014) 

Έχοντας υπόψη: 

1. Τις διατάξεις του Ν. 4001/2011 (ΦΕΚ Α' 179/22.08.2011), 
όπως ισχύει, και ιδίως: α) τη διάταξη του άρθρου 19, 
σύμφωνα με την οποία η ΡΑΕ αποφασίζει σχετικά με 
την πιστοποίηση επιχειρήσεων φυσικού αερίου και 
ηλεκτρικής ενέργειας, β) τη διάταξη του άρθρου 64, 
το οποίο εισάγει την υποχρέωση πιστοποίησης των 
Διαχειριστών Μεταφοράς Φυσικού Αερίου, και αντιστοι¬ 
χεί στη διάταξη του άρθρου 10 της Οδηγίας 2009/73/ 
ΕΚ του Ευρωπαϊκού Κοινοβουλίου και του Συμβουλίου, 
γ) τη διάταξη του άρθρου 65, το οποίο ρυθμίζει τη δια¬ 
δικασία πιστοποίησης μεταξύ άλλων και όταν επίκειται 
η απόκτηση του Ελέγχου Συστημάτων Μεταφοράς Φυ¬ 
σικού Αερίου ή Διαχειριστών Συστημάτων Μεταφοράς 
Φυσικού Αερίου από πρόσωπο ή πρόσωπα από τρίτη 
χώρα ή τρίτες χώρες, και αντιστοιχεί στη διάταξη του 
άρθρου 11 της Οδηγίας 2009/73/ΕΚ του Ευρωπαϊκού 
Κοινοβουλίου και του Συμβουλίου, και δ) τις διατάξεις 
των άρθρων 63Α έως 631, οι οποίες αφορούν ειδικώς 
στον ΔΕΣΦΑ Α.Ε (εφεξής χάριν συντομίας ο «Νόμος»). 

2. Τις διατάξεις του Ν. 3428/2005 (ΦΕΚ Α'313/27.12.2005), 
όπως ισχύει, και ιδίως τη διάταξη του άρθρου 7, παρ. 
1 έως 6, αυτού. 

3. Τις διατάξεις της Οδηγίας 2009/73/ΕΚ του Ευρωπα¬ 
ϊκού Κοινοβουλίου και του Συμβουλίου, της 13ης Ιουλίου 
2009, σχετικά με τους κοινούς κανόνες για την εσωτε¬ 
ρική αγορά φυσικού αερίου και με την κατάργηση της 
Οδηγίας 2003/55/ΕΚ, Επίσημη Εφημερίδα των Ευρω¬ 
παϊκών Κοινοτήτων Ι_ 211/94 της 14.8.2009, και ιδίως τα 
άρθρα 10,11 και 17 έως 23 αυτής (εφεξής χάριν συντο¬ 
μίας η «Οδηγία»). 

4. Τον Κανονισμό (ΕΚ) αριθ. 715/2009 του Ευρωπαϊκού 
Κοινοβουλίου και του Συμβουλίου, της 13 ης Ιουλίου 2009, 
σχετικά με τους όρους πρόσβασης στα δίκτυα μεταφο¬ 
ράς φυσικού αερίου και την κατάργηση του κανονισμού 


(ΕΚ) αριθ. 1775/2005 (Επίσημη Εφημερίδα των Ευρωπαϊ¬ 
κών Κοινοτήτων ί 211/15 της 14.8.2009), οι διατάξεις του 
οποίου είναι δεσμευτικές και έχουν άμεση εφαρμογή, 
και ιδίως το άρθρο 3 αυτού (εφεξής χάριν συντομίας 
ο «Κανονισμός»). 

5. Τις διατάξεις του Κανονισμού (ΕΕ) αριθμ. 994/2010 
του Ευρωπαϊκού Κοινοβουλίου και του Συμβουλίου της 
20ης Οκτωβρίου 2010 σχετικά με τα μέτρα κατοχύ¬ 
ρωσης της ασφάλειας εφοδιασμού με αέριο και την 
κατάργηση της Οδηγίας 2004/67/ΕΚ του Συμβουλίου 
(Επίσημη Εφημερίδα των Ευρωπαϊκών Κοινοτήτων 
ί 295/1 της 12.11.2010). 

6. Την υπ’ αριθμ. 287/2014 Απόφαση της ΡΑΕ με τίτλο 
«ΠΙΣΤΟΠΟΙΗΣΗ ΤΗΣ ΕΤΑΙΡΕΙΑΣ «ΔΙΑΧΕΙΡΙΣΤΗΣ ΕΘΝΙ¬ 
ΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ (ΔΕΣΦΑ) Α.Ε.» ΩΣ 
ΑΝΕΞΑΡΤΗΤΟΥ ΔΙΑΧΕΙΡΙΣΤΗ ΜΕΤΑΦΟΡΑΣ ΦΥΣΙΚΟΥ ΑΕ¬ 
ΡΙΟΥ», με την οποία η Αρχή εξέδωσε την κατ’ αρχήν 
θετική γνώμη της για την πιστοποίηση της εταιρείας 
ΔΕΣΦΑ Α.Ε. ως Ανεξάρτητου Διαχειριστή Μεταφοράς 
Φυσικού Αερίου, απόφαση την οποία κοινοποίησε στην 
Ευρωπαϊκή Επιτροπή σύμφωνα με τις διατάξεις της 
παραγράφου 3 του άρθρου 64 και της παραγράφου 5 
του άρθρου 65 του Νόμου μέσω της βάσης ΟΙΒΟΑΟΒ 
της Ε.Ε. (επιβεβαίωση παραλαβής από τη ΟΙΒΟΑΟΒ, αρ. 
πρωτ. ΡΑΕ 1-184481/29.5.2014). 

7. Την υπ’ αριθμ. πρωτ. ΡΑΕ 1-186517/29.07.2014 «Οοπιπιίεείοη 
Ορίπίοπ οί 28.7.2014 ρυΓευεπί Ιο ΑιΙίοΙο 3(1) οί ΒοςιυΙεΙίοπ (ΕΟ) 
Νο 715/2009 επά ΑιΙίοΙο 10(6) επά 11(6) οί ϋίΓθοΙίνθ 2009/73/ 
ΕΟ - Ογθοοθ - ΟθΓίίίίοείίοπ οί ϋΕδΡΑ» (Ο 5483 ίίπεΙ), με την 
οποία η Ευρωπαϊκή Επιτροπή έδωσε τη γνώμη της ως 
προς τη συμμόρφωση της εταιρείας ΔΕΣΦΑ Α.Ε. με τις 
διατάξεις των άρθρων 10 και 11 της Οδηγίας. 

8. Την υπ’ αριθμ. πρωτ. ΡΑΕ 0-59271/4.8.2014 ηλεκτρο¬ 
νική επιστολή δια της οποίας διαβιβάστηκε προς το 
ΥΠΕΚΑ η ως άνω υπ’ αριθμ. σχετ. 7 γνώμη της Ευρω¬ 
παϊκής Επιτροπής. 

9. Τη διάταξη του άρθρου 65Α του Ν. 4001/2011, όπως 
αυτή προστέθηκε με το άρθρο δέκατο πέμπτο του 
Ν. 4286/2014 (ΦΕΚ Α 194/19.9.2014). 

10. Το υπ’ αριθμ. πρωτ. ΡΑΕ 1-188275/25.9.2014 ηλεκτρο¬ 
νικό μήνυμα της Ευρωπαϊκής Επιτροπής σχετικά με την 
τήρηση εμπιστευτικότητας του υπ’ αριθμ. 7 σχετικού 
εγγράφου της μέχρι τη δημοσίευση αυτού από την Ευ¬ 
ρωπαϊκή Επιτροπή. 

11. Το γεγονός ότι η παρούσα απόφαση δεν επιβαρύνει 
τον κρατικό προϋπολογισμό, σκάφθηκε ως εξής: 

Επειδή, σύμφωνα με τη διάταξη της παραγράφου 3 
του άρθρου 64 του Ν. 4001/2011: «3. Η ΡΑΕ εκδίδει 
απόφαση σχετικά με την αίτηση του Διαχειριστή εντός 
αποκλειστικής προθεσμίας τεσσάρων (4) μηνών από την 
υποβολή της αίτησης. Σε κάθε περίπτωση, η αίτηση του 
Διαχειριστή θεωρείται ότι έχει γίνει αποδεκτή, εφόσον 
η ΡΑΕ δεν εκφράσει αντιρρήσεις, σύμφωνα με την πα¬ 
ράγραφο 2, εντός της προθεσμίας του προηγούμενου 
εδαφίου. Η ΡΑΕ κοινοποιεί αμελλητί στην Ευρωπαϊκή 
Επιτροπή τη ρητή ή σιωπηρή απόφασή της σχετικά 
με την πιστοποίηση του Διαχειριστή μαζί με όλες τις 
σχετικές πληροφορίες. Η ρητή, ή σιωπηρή απόφαση 
της ΡΑΕ παράγει αποτελέσματα μετά την περάτωση 
της διαδικασίας που καθορίζεται με το άρθρο 3 του 
Κανονισμού (ΕΚ) 715/2009. Η απόφαση της ΡΑΕ και η 
γνώμη της Ευρωπαϊκής Επιτροπής, σύμφωνα με την πα¬ 
ράγραφο 2 του άρθρου 3 του Κανονισμού (ΕΚ) 715/2009, 
δημοσιεύονται στην Εφημερίδα της Κυβερνήσεως.». 

Επειδή, σύμφωνα με τις παρ. 1 έως 3, και 5 έως 7 του 
άρθρου 65 του Νόμου, το οποίο αντιστοιχεί στο άρθρο 
11 της Οδηγίας, όπως αυτό ισχύει: «1. Όταν υποβάλ¬ 
λεται αίτημα πιστοποίησης από κύριο ή Διαχειριστή 
Συστήματος Μεταφοράς Φυσικού Αερίου που τελεί υπό 
τον Έλεγχο προσώπου ή προσώπων από τρίτη χώρα ή 
τρίτες χώρες, η ΡΑΕ ειδοποιεί σχετικά την Ευρωπαϊκή 
Επιτροπή. Η ΡΑΕ γνωστοποιεί επίσης αμελλητί στην 
Ευρωπαϊκή Επιτροπή κάθε περίσταση που θα μπορούσε 
να οδηγήσει στην απόκτηση του Ελέγχου Συστημάτων 
Μεταφοράς Φυσικού Αερίου ή Διαχειριστών Συστημά¬ 
των Μεταφοράς Φυσικού Αερίου από πρόσωπο ή πρό¬ 
σωπα από τρίτη χώρα ή τρίτες χώρες. 2. Οι Διαχειριστές 
Συστήματος Μεταφοράς Φυσικού Αερίου γνωστοποιούν 
στη ΡΑΕ κάθε περίσταση που θα μπορούσε να οδηγήσει 
στην απόκτηση του Ελέγχου Συστήματος Μεταφοράς 
Φυσικού Αερίου ή του Διαχειριστή του από πρόσωπο 
ή πρόσωπα από τρίτη χώρα ή τρίτες χώρες. 3. Η ΡΑΕ 
εκδίδει σχέδιο απόφασης σχετικά με την πιστοποίηση 
του Διαχειριστή Συστήματος Μεταφοράς Φυσικού Αερί¬ 
ου εντός τεσσάρων (4) μηνών από την ημερομηνία της 
γνωστοποίησης σύμφωνα με την παράγραφο 2 ή της 
αίτησης της παραγράφου 1 ή τη λήξη της προθεσμίας 
της παραγράφου 4 και αρνείται την πιστοποίηση, εάν 
δεν έχει αποδειχθεί: (α) κατά πόσον η απόκτηση Ελέγ¬ 
χου συνεπάγεται παράβαση του άρθρου 62 και (β) ότι 
η χορήγηση της πιστοποίησης δεν θα θέσει σε κίνδυνο 
την ασφάλεια του ενεργειακού εφοδιασμού της χώρας 
ή κράτους - μέλους ή της Ευρωπαϊκής Ένωσης. Κατά 
την εξέταση του θέματος αυτού, η ΡΑΕ λαμβάνει υπόψη: 
(αα) τα δικαιώματα και τις υποχρεώσεις της Ευρωπαϊκής 
Ένωσης έναντι της εν λόγω τρίτης χώρας που απορρέ¬ 
ουν από το διεθνές δίκαιο, συμπεριλαμβανομένων τυχόν 
συμφωνιών που έχουν συναφθεί με μία ή περισσότερες 
τρίτες χώρες, με την Ευρωπαϊκή Ένωση μεταξύ των 
συμβαλλομένων μερών, στις οποίες διαλαμβάνονται 
τα ζητήματα ασφάλειας του ενεργειακού εφοδιασμού, 
(ββ) τα δικαιώματα και τις υποχρεώσεις της Ελλάδας 
έναντι της εν λόγω τρίτης χώρας, τα οποία απορρέουν 
δυνάμει συμφωνιών που έχει συνάψει η Ελλάδα με τη 
χώρα αυτή, υπό την προϋπόθεση ότι οι συμφωνίες αυτές 
συνάδουν με τη νομοθεσία της Ένωσης, και (γγ) άλλα 
συγκεκριμένα στοιχεία και περιστάσεις που αφορούν 


την υπόθεση και την οικεία τρίτη χώρα.[...] 5. Η ΡΑΕ 
κοινοποιεί αμελλητί την απόφαση της στην Ευρωπαϊκή 
Επιτροπή μαζί με όλες τις σχετικές πληροφορίες που 
σχετίζονται με αυτήν. 6. Πριν από την έκδοση απόφα¬ 
σης από τη ΡΑΕ σχετικά με την πιστοποίηση, η ΡΑΕ 
αιτείται τη γνώμη της Ευρωπαϊκής Επιτροπής για το: 
(α) με την επιφύλαξη τυχόν χορήγησης εξαίρεσης κατ' 
άρθρο 36 της Οδηγίας 2009/73/ΕΚ, κατά πόσον ο υπό 
πιστοποίηση φορέας συμμορφώνεται προς τις απαιτή¬ 
σεις του άρθρου 62 του παρόντος κατόπιν της αλλαγής 
του Ελέγχου του, και (β) κατά πόσον η χορήγηση της 
πιστοποίησης δεν θα θέσει σε κίνδυνο την ασφάλεια 
του ενεργειακού εφοδιασμού της Ευρωπαϊκής Ένωσης. 
7. Η ΡΑΕ λαμβάνει εντός δύο (2) μηνών από τη λήξη 
των προθεσμιών που προβλέπονται στην παράγραφο 6 
του άρθρου 11 της Οδηγίας 2009/73/ΕΚ την τελική της 
απόφαση όσον αφορά την πιστοποίηση. Κατά τη λήψη 
της απόφασής της, η ΡΑΕ λαμβάνει δεόντως υπόψη τη 
γνώμη της Ευρωπαϊκής Επιτροπής. Η ΡΑΕ δύναται να 
αρνηθεί την πιστοποίηση, εάν αυτή θέτει σε κίνδυνο 
την ασφάλεια του ενεργειακού εφοδιασμού της χώρας 
ή άλλου κράτους - μέλους ή της Ευρωπαϊκής Ένωσης». 

Επειδή, στο άρθρο 3 του Κανονισμού με τίτλο «Πι¬ 
στοποίηση των Διαχειριστών Συστημάτων Μεταφοράς» 
προβλέπεται ότι: «1/Οταν κοινοποιείται στην Επιτροπή η 
απόφαση για την πιστοποίηση διαχειριστή συστημάτων 
μεταφοράς, όπως αυτός ορίζεται στο άρθρο 10 παρά¬ 
γραφος 6 της οδηγίας 2009/73/ΕΚ, η Επιτροπή την εξε¬ 
τάζει μόλις την λάβει. Εντός δύο μηνών από την ημέρα 
παραλαβής της κοινοποίησης, η Επιτροπή δίνει τη γνώ¬ 
μη της στην αρμόδια εθνική ρυθμιστική αρχή ως προς 
τη συμβατότητα προς το άρθρο 10 παράγραφος 2, ή το 
άρθρο 11, και προς το άρθρο 9 της οδηγίας 2009/73/ΕΚ. 
Κατά την κατάρτιση της γνώμης που αναφέρεται στο 
πρώτο εδάφιο, η Επιτροπή μπορεί να ζητήσει από τον 
Οργανισμό να γνωμοδοτήσει σχετικά με την απόφαση 
της εθνικής ρυθμιστικής αρχής. Εν τοιαύτη περιπτώσει, 
η δίμηνη προθεσμία που αναφέρεται στο πρώτο εδάφιο 
παρατείνεται κατά δύο περαιτέρω μήνες. Σε περίπτωση 
μη γνωμοδότησης από την Επιτροπή εντός της προ¬ 
θεσμίας που αναφέρεται στο πρώτο και το δεύτερο 
εδάφιο, θεωρείται ότι η Επιτροπή δεν έχει αντιρρήσεις 
κατά της απόφασης της ρυθμιστικής αρχής.2. Μέσα σε 
2 μήνες αφού λάβει τη γνώμη της Επιτροπής, η εθνική 
ρυθμιστική αρχή λαμβάνει την τελική της απόφαση όσον 
αφορά την πιστοποίηση του διαχειριστή συστήματος 
μεταφοράς, λαμβάνοντας δεόντως υπόψη τη γνώμη της 
Επιτροπής. Η απόφαση της ρυθμιστικής αρχής και η 
γνώμη της Επιτροπής δημοσιεύονται από κοινού.» 

Επειδή, σύμφωνα με τις διατάξεις των άρθρων 64 και 
65 του Νόμου, η ΡΑΕ στην υπ’ αριθμ. 287/2014 απόφασή 
της εξέτασε αν και σε ποιο βαθμό αφενός η εταιρεία 
ΔΕΣΦΑ ΑΈ. συμμορφώνεται με τους κανόνες για το 
διαχωρισμό ως Ανεξάρτητος Διαχειριστής Μεταφοράς 
(ΑΔΜ), αφετέρου η χορήγηση της πιστοποίησης αυτής 
δεν θα θέσει σε κίνδυνο την ασφάλεια του ενεργει¬ 
ακού εφοδιασμού της Ελληνικής Δημοκρατίας ή της 
Ευρωπαϊκής Ένωσης, και κατέληξε στο προκαταρκτικό 
συμπέρασμα ότι η εταιρεία ΔΕΣΦΑ ΑΈ. και η πιστοποί¬ 
ηση αυτής πληροί τις εν λόγω απαιτήσεις. 

Επειδή, σύμφωνα τις διατάξεις της παραγράφου 3 
του άρθρου 64 και της παραγράφου 5 του άρθρου 65 
του Νόμου, η ΡΑΕ κοινοποίησε την υπ’ αριθμ. 287/2014 

απόφασή της στην Ευρωπαϊκή Επιτροπή (σχετικό υπ’ 
αριθμ. 6). 

Επειδή, η Ευρωπαϊκή Επιτροπή στην από 28.07.2014 
γνώμη της (Ο 5483 ΐίπαΙ) επί της υπ’ αριθμ. 287/2014 από¬ 
φασης της ΡΑΕ (σχετικό υπ’ αριθμ. 7) και συγκεκριμένα 
στις υπό στοιχείο III «παρατηρήσεις» της γνώμης αυτής: 

1. Συμφωνεί με τη ΡΑΕ ότι είναι νόμιμη η επιλογή του 
προτύπου διαχωρισμού του ΑΔΜ, καθώς το εν λόγω 
Σύστημα Μεταφοράς Φυσικού Αερίου ανήκε όντως σε 
Κάθετα Ολοκληρωμένη Επιχείρηση στις 3 Σεπτεμβρίου 
2009, όπως ορίζεται στην Οδηγία. 

2. Αναφέρει ότι η ΡΑΕ οφείλει να διασφαλίσει εντός 
ενός κατά λογική εκτίμηση επαρκούς χρονικού διαστή¬ 
ματος από την ολοκλήρωση της διαδικασίας αλλαγής 
του ιδιοκτησιακού καθεστώτος της εταιρείας ΔΕΣΦΑ 
Α.Ε., ότι η τελευταία θα καλύπτει σε μόνιμη βάση με 
δικό της προσωπικό τις θέσεις εργασίας που είναι 
απαραίτητες για την εκπλήρωση των υποχρεώσεων 
της στο πλαίσιο του Νόμου και της Οδηγίας. Προς το 
σκοπό αυτό, η Ευρωπαϊκή Επιτροπή συνιστά στη ΡΑΕ 
όπως από κοινού με την εταιρεία ΔΕΣΦΑ Α.Ε. και τους 
ιδιοκτήτες αυτής διαμορφωθεί ένα σχέδιο, το οποίο θα 
εξασφαλίσει το ανωτέρω αποτέλεσμα και ως εκ τούτου 
την ενίσχυση της ανεξαρτησίας της εν λόγω εταιρείας. 

3. Αναφέρει ότι η ΡΑΕ οφείλει να διασφαλίσει ότι η 
εταιρεία ΔΕΣΦΑ Α.Ε. κατά την παροχή υπηρεσιών προς 
την εταιρεία ΤΑΡ Α.Θ., τόσο στη φάση κατασκευής όσο 
και στη φάση λειτουργίας του αγωγού ΤΑΡ, δεν θα 
ενεργήσει καθ’ οιονδήποτε τρόπο μεροληπτικά υπέρ 
της εταιρείας ΤΑΡ Α.Ο. και κατά των λοιπών Χρηστών 
του Δικτύου. 

4. Αναφέρει ότι για την ολοκλήρωση της πιστοποίη¬ 
σης του ΔΕΣΦΑ, ιδίως στο πλαίσιο του άρθρου 11 της 
Οδηγίας, που αντιστοιχεί στη διάταξη του άρθρου 65 
του Νόμου, θα πρέπει να έχει εξασφαλιστεί ότι η ΡΑΕ 
έχει την αρμοδιότητα να επιβάλει την αναστολή της 
άσκησης του συνόλου των δικαιωμάτων ψήφου που η 
Κάθετα Ολοκληρωμένη Επιχείρηση κατέχει στην εται¬ 
ρεία ΔΕΣΦΑ Α.Ε. σε περίπτωση που είτε η πρώτη είτε 
οι μέτοχοι αυτής προβούν σε κάποια ενέργεια ή στη 
λήψη απόφασης που θέτει σε κίνδυνο την ασφάλεια 
εφοδιασμού της Ελληνικής Δημοκρατίας ή της Ευρω¬ 
παϊκής Ένωσης. 

Επειδή, η ΡΑΕ επανεξέτασε τα ως άνω θέματα που 
τέθηκαν στην υπ’ αριθμ. 287/2014 απόφαση της και στην 
από 28.07.2014 γνώμη της Ευρωπαϊκής Επιτροπής. 

Επειδή, με το υπ’ αριθμ. 9 σχετικό η ΡΑΕ αποκτά την 
αρμοδιότητα να επιβάλει την αναστολή της άσκησης 
του συνόλου των δικαιωμάτων ψήφου που η Κάθετα 


Ολοκληρωμένη Επιχείρηση κατέχει στην εταιρεία ΔΕΣ¬ 
ΦΑ Α.Ε. σε περίπτωση που είτε η πρώτη είτε οι μέτοχοι 
αυτής προβούν σε κάποια ενέργεια ή στη λήψη από¬ 
φασης που θέτει σε κίνδυνο την ασφάλεια εφοδιασμού 
της Ελληνικής Δημοκρατίας ή της ΕυρωπάίκήςΈνωσης. 

Επειδή, εκ της συνδυαστικής εφαρμογής της παρ. 2 
του άρθρου 3 του Κανονισμού, της παρ. 3 του άρθρου 
64 και της παρ. 8 του άρθρου 65 του Νόμου, η τελική 
απόφαση της ΡΑΕ και η γνώμη της Ευρωπαϊκής Επι¬ 
τροπής δημοσιεύονται από κοινού στην Εφημερίδα της 
Κυβερνήσεως, αποφασίζει: 

1. Την πιστοποίηση της εταιρείας ΔΕΣΦΑ Α.Ε. ως 
Ανεξάρτητου Διαχειριστή Μεταφοράς Φυσικού Αερίου, 
όπως ορίζει ο Ν. 4001/2011. 

2. Η εταιρεία ΔΕΣΦΑ Α.Ε. οφείλει όπως: 

ί. Εντός τριών εργασίμων ημερών από την ημέρα ολο¬ 
κλήρωσης της διαδικασίας αλλαγής του ιδιοκτησιακού του 
καθεστώτος ενημερώσει προς τούτο γραπτώς τη ΡΑΕ. 

ϋ. Εντός έξι μηνών από την ολοκλήρωση της διαδι¬ 
κασίας αλλαγής του ιδιοκτησιακού καθεστώτος αυτής, 
διαμορφώσει κατόπιν σχετικής διαβούλευσης με τη ΡΑΕ 
και τους μετόχους της και εισηγηθεί στη ΡΑΕ προς 
έγκριση συγκεκριμένο σχέδιο σύμφωνα με το οποίο 
θα διασφαλίζεται η κάλυψη σε μόνιμη βάση με δικό της 
προσωπικό των θέσεων εργασίας που είναι απαραίτη¬ 
τες για την εκπλήρωση των υποχρεώσεων της εταιρείας 
ως Διαχειριστής του ΕΣΦΑ, σύμφωνα με τα οριζόμενα 
στο Νόμο και την Οδηγία. 

μι. Υποβάλει προς έγκριση στη ΡΑΕ όλες τις τεχνικές, 
εμπορικές και οικονομικές συμφωνίες με την εταιρεία 
ΤΑΡ Α.Ο. ή που αφορούν στον αγωγό μεταφοράς φυ¬ 
σικού αερίου ΤΑΡ. 

3. Την ανάρτηση της παρούσας στην ιστοσελίδα της 
ΡΑΕ. 

4. Τη δημοσίευση της παρούσας στην Εφημερίδα της 
Κυβερνήσεως από κοινού με την από 28.07.2014 γνώμη 
της Ευρωπαϊκής Επιτροπής (Ο 5483 ίίπαΙ). 

5. Την κοινοποίηση της παρούσας στην εταιρεία 
ΔΕΣΦΑ Α.Ε. 

Σύμφωνα με τη διάταξη της παραγράφου 2 του άρ¬ 
θρου 32 του Ν. 4001/2011, κατά των αποφάσεων της ΡΑΕ 
χωρεί αίτηση αναθεώρησης, η οποία ασκείται μέσα σε 
τριάντα (30) ημέρες από τη δημοσίευση ή την κοινο¬ 
ποίηση της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2014 

Ο Πρόεδρος 
ΝΙΚΟΣ ΒΑΣΙΛΑΚΟΣ 

(20ΜΜΙ88Ι0Ν ΟΡΙΝΙΟΝ 
οί 28.7.2014 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














